**ANUNȚ PRIVIND ORGANIZAREA ŞI DESFĂŞURAREA EXAMENULUI DE OBŢINERE A GRADELOR PROFESIONALE PENTRU FIZIOTERAPEUŢI PENTRU ANUL 2024**

Colegiul Fizioterapeuților din România organizează pe **18.11.2024** examenul pentru obţinerea gradului specialist, respectiv principal pentru anul 2024, conform prevederilor din Metodologia-Cadru din 2022 de organizare şi desfăşurare a examenului de obţinere a gradelor profesionale pentru fizioterapeuţi, aprobată prin Ordinul ministrului sănătății nr. 3931/2022, publicat în M. Of. nr. 9/05.01.2023 („Metodologia-Cadru”).

**I. DOCUMENTELE NECESARE ÎNSCRIERII**

**a.** [**cerere de înscriere la examen**](https://colegiulfizioterapeutilor.ro/wp-content/uploads/2024/09/Cerere-inscriere-examen-2024.docx)**, cu datele de contact, conform anexei nr. 3 la Metodologia-Cadru;**

**b. declarație privind informarea referitoare la prelucrarea datelor cu caracter personal de către CFZRO**, conform notei de informare ce se regăseşte pe site-ul oficial al Colegiului Fizioterapeuţilor din România (https://colegiulfizioterapeutilor.ro) şi la punctele de lucru ale colegiilor teritoriale ***(înclusă în cerere)***;

**c. copia actului de identitate** în termen de valabilitate;

**d. copia diplomei de licenţă.** La înscriere candidatul prezintă actele de studii în original, urmând ca persoana care primeşte documentele să certifice „în conformitate cu originalul” pe copiile de pe actele de studii aflate la dosar;

**e. copia diplomei obţinute în străinătate** însoţită de traducerea legalizată în limba română şi de copia documentului de recunoaştere/echivalare a calificării în România, în cazul candidatului cu formare profesională efectuată în străinătate și recunoscută în România în condițiile legii;

**f. adeverinţă** eliberată de angajator **ori acte doveditoare**, după caz, **din care să reiasă experienţa profesională necesară** prevăzută la art. 18 alin. (1) lit. b) din Metodologia-Cadru, anume:

– 5 ani vechime în specialitate până la data susţinerii examenului, pentru promovarea profesională în gradul principal al profesiei de kinetoterapeut sau profesor cultură fizică medicală;

– 4 ani vechime în specialitate până la data susţinerii examenului, pentru promovarea profesională în gradul specialist al profesiei de fiziokinetoterapeut;

– 5 ani vechime în specialitate până la data susţinerii examenului, pentru promovarea profesională în gradul principal al profesiei de fiziokinetoterapeut;

– 5 ani vechime în specialitate până la data susţinerii examenului, pentru promovarea profesională în gradul principal al profesiei de fizioterapeut.

! Prin **experienţă profesională** se înţelege exercitarea efectivă a activităţilor profesionale, cu respectarea condiţiilor de exercitare prevăzute de lege pentru funcţia în cauză. Raportarea se efectuează la norma întreagă de lucru.

În cazul candidaților care sunt angajați în sectorul privat, pe lângă adeverința eliberată de angajator se va mai solicita și extras din REVISAL sau o adeverință eliberată de Casa Națională de Pensii.

În situația persoanelor care își desfășoară activitatea profesională sub formă de PFA/PFI, candidatului i se va solicita să depună la dosar și o adeverință de venit eliberată de ANAF pentru ultimii 4, respectiv 5 ani de activitate desfășurată sub formă de PFA/PFI (4 ani pentru gradul specialist al profesiei de fiziokinetoterapeut, 5 ani pentru celelalte profesii).

! Pentru promovarea profesională în gradul principal al profesiei de fiziokinetoterapeut, este necesară cumularea și dovedirea unei experiențe profesionale de cel puțin 5 ani ca fiziokinetoterapeut specialist.

! În situația persoanelor care își desfășoară activitatea profesională sub formă de PFA/PFI, acestea vor susține examenul în specialitatea conferintă de diploma de licență.

Candidaţii care au desfăşurat activitate de voluntariat vor depune contractul de voluntariat, încheiat în conformitate cu prevederile Legii nr. 78/2014 privind reglementarea activităţii de voluntariat în România, cu modificările ulterioare, şi certificatul de voluntariat emis de către organizaţiile gazdă, încheiat conform art. 10 alin. (4) din Legea nr. 78/2014 privind reglementarea activităţii de voluntariat în România, cu modificările ulterioare; vechimea acumulată în perioada de voluntariat se calculează în funcţie de timpul efectiv de lucru prestat.

În situaţia în care solicitantul a exercitat profesia pe teritoriul altui stat, acesta va depune, în copie legalizată şi traducere legalizată, documente emise de autoritatea competentă sau angajatorul din statul în cauză, din care să rezulte perioadele de exercitare efectivă şi legală a profesiei pe teritoriul acelui stat.

**g. copia actelor de schimbare a numelui**, dacă este cazul;  
**h. dovada plăţii taxei de participare la examen**.

Pe coperta dosarului de înscriere se trec: numele şi prenumele candidatului cu iniţiala tatălui, numele purtat anterior (după caz), specialitatea în care s-a înscris la examen, numărul de telefon al candidatului.

**II. DATA DE DESFĂȘURARE A EXAMENULUI este 18.11.2024** – pentru toate specialitățile și toate funcțiile

**III. ÎNSCRIERILE LA EXAMEN se vor face în perioada 14.10.2024 – 04.11.2024**, la sediul colegiilor teritoriale care organizează examen pentru obținerea gradului profesional.

Colegii teritoriale care organizează examen pentru obținerea gradului profesional:

1. Colegiul Fizioterapeuților Iași-Vaslui-Neamț
2. Colegiul Fizioterapeuților Suceava-Botoșani
3. Colegiul Fizioterapeuților Bihor-Satu Mare-Maramureș
4. Colegiul Fizioterapeuților Sibiu-Mureș-Alba-Brașov-Covasna-Harghita
5. Colegiul Fizioterapeuților București-Ilfov
6. Colegiul Fizioterapeuților Timiș-Arad

**Programul de preluare a dosarelor:**

**Colegiul Fizioterapeuților Iași-Vaslui-Neamț**

* 17.10.2024 (joi): 17:00 - 19:00
* 18.10.2024 (vineri): 17:00 - 19:00
* 19.10.2024 (sâmbătă): 10:00 - 14:00
* 31.10.2024 (joi): 17:00 - 19:00
* 01.11.2024 (vineri): 17:00 - 19:00
* 02.11.2024 (sâmbătă): 10:00 - 14:00

**Colegiul Fizioterapeuților Suceava-Botoșani**

* 14 octombrie (luni): 18:00-20:00
* 15 octombrie (marți): 15:00 - 17:00
* 16 octombrie (miercuri): 16:00 - 18:00
* 19 octombrie (sâmbătă): 16:00 - 18:00
* 20 octombrie (duminică): 10:00 - 12:00
* 21 octombrie (luni): 18:00 - 20:00
* 22 octombrie (marți): 15:00 - 17:00
* 23 octombrie (miercuri): 16:00 - 18:00

**Colegiul Fizioterapeuților Bihor-Satu Mare-Maramureș**

* 15 octombrie (marți): 15:00 - 17:00
* 16 octombrie (miercuri): 11:00 - 14:00
* 17 octombrie (joi): 15:00 - 17:00
* 22 octombrie (marți): 15:00 - 17:00
* 23 octombrie (miercuri): 11:00 - 14:00
* 24 octombrie (joi): 15:00 - 17:00
* 26 octombrie (sâmbătă): 13:00 - 15:00
* 28 octombrie (luni): 14:00 - 17:00
* 31 octombrie (joi): 15:00 - 17:00
* 01 noiembrie (vineri): 15:00 - 17:00
* 02 noiembrie (sâmbătă): 13:00 - 15:00
* 04 noiembrie (luni): 11:00 - 14:00

**Colegiul Fizioterapeuților Sibiu-Mureș-Alba-Brașov-Covasna-Harghita**

* 14 octombrie (luni): 11:30 - 13:30
* 16 octombrie (miercuri): 11:30 - 13:30
* 18 octombrie (vineri): 11:30 - 13:30
* 22 octombrie (marți): 11:00 - 13:00
* 24 octombrie (joi): 11:00 - 13:00
* 26 octombrie (sâmbătă): 09:00 - 11:00
* 28 octombrie (luni): 11:30 - 13:30
* 30 octombrie (miercuri): 13:30 - 14:00
* 02 noiembrie (sâmbătă): 09:00 - 11:00

**Colegiul Fizioterapeuților București-Ilfov**

* 19 octombrie (sâmbătă): 09:00 - 12:00
* 22 octombrie (marți): 09:00 - 12:00
* 18 octombrie (vineri): 15:00 - 18:00
* 25 octombrie (vineri): 09:00 - 12:00
* 29 octombrie (marți): 15:00 - 18:00
* 02 noiembrie (sâmbătă): 09:00 - 12:00

**Colegiul Fizioterapeuților Timiș-Arad**

* 16 octombrie (miercuri): 09:00-11:00
* 17 octombrie (joi): 19:00-20:00
* 19 octombrie (sâmbătă): 10:00-12:00
* 23 octombrie (miercuri): 09:00-11:00
* 24 octombrie (joi): 19:00-20:00
* 02 noiembrie (sâmbătă): 10:00-12:00

**IV. CUANTUMUL TAXEI DE PARTICIPARE LA EXAMEN ESTE DE 250 LEI/ PARTICIPANT**

Taxa de participare se va achita în contul deschis la BRD, sucursala Carrefour Orhideea, IBAN: **RO41BRDE410SV99752824100**, cu mențiunea „Taxă participare examen, [NUMELE ȘI PRENUMELE CANDIDATULUI]”

Persoanele cu handicap grav sau accentuat sunt scutite de la plata taxei de examen. Dacă vă aflați în această situație, trebuie să faceți dovada încadrării în gradul de handicap grav sau accentuat, prin depunerea documentelor justificative la dosarul de înscriere, în copie simplă, certificată „în conformitate cu originalul”.

**V. TEMATICA ȘI BIBLIOGRAFIA TEMATICĂ**

– Anatomie funcțională și topografică;

– Mijloacele fizioterapiei (exercițiul fizic terapeutic, electroterapie, masaj etc);

– Evaluare articulară și musculară;

– Fizioterapia în ortopedie-traumatologie, reumatologie;

– Fizioterapia în neurologie;

– Fizioterapia în pediatrie;

– Fizioterapia în geriatrie;

– Fizioterapia în arsuri;

– Exercitarea profesiei de fizioterapeut și forme de exercitare; dobândirea calității, suspendarea, încetarea, drepturile și obligațiile fizioterapeuților, răspunderea disciplinară a membrilor CFZRO.

**BIBLIOGRAFIE**

**1. Rădulescu Andrei, Electroterapie. Ediția a II-a refăcută și adăugită, Editura Medicală, 2004, București;**

– Capitolul 3. Curentul galvanic. pag 119-138

– Capitolul 4. Curentii de joasa frecvență pag. 142-169

– Capitolul 5. Acțiunile curentilor de medie frecveță. pag 181-2010

– Capitolul 6. Terapia cu înaltă frecvență. pag. 215-234

– Capitolul 7. Terapia cu ultrasunete. pag. 248-264

– Capitolul 9. Terapia prin câmpuri magnetice de joasă frecvență. pag. 328-340

**2. Randall L. Braddom, Medicină fizică și de reabilitare, Ediția a IV-a, 2015;**

– Capitolul 38; Afectiuni musculo-scheletale ale MS pag.871

– Capitolul 39; Afectiuni musculo-scheletale ale MI pag.897

– Capitolul 47; Reabilitarea pacienților cu neuropatii pag. 1131

– Capitolul 55; Traumatisme vertebro-medulare pag. 1361

– Capitolul 49; Leziunea cerebrală traumatică pag. 1201

**3. Antoaneta Crețu, Afecțiuni reumatice care beneficiază de kinetoterapie, (1996)**

– Capitolul 2. Reumatisme inflamatorii.Poliartrita reumatoida.Tratamentul fizical pag. 62-64 și Kinetoterapia pag. 64-70 Spondilita anchilopetică. Tratament. pag 85-92

– Capitolul 4. Reumatisme degenerative Coxartroza. Kinetoterapia pag. 126-136 Gonartroza. pag 138 – 146 Lombosacralgia. pag. 157-175

**4. Georgiana Ozana Tache, sub redactia Mircea Beuran, Ghid de medicină fizică și recuperare medicală, Editura Scripta, Bucureși, 2001**

– Capitolul 15. Arsurile. Tratament pag 180-186

**5. Adriana Sarah Nica – Recuperare Medicala**

– Capitolul.6 Masajul terapeutic- subcap 6.1, 6.2, 6.3 – pag 97-104

– Capitolul.9 Recuperarea medicala precoce dupa AVC – pag 192-214

– Capitolul.12 Recuperarea medicală în geriatrie 269-276

**6. Tatiana Balint, Irinel Diaconu, Andreea Moise, Evaluarea aparatului locomotor. Bilanț Articular. Bilanț muscular. Teste funcționale, Editura Tehnopress, 2007, Iași;**

– Capitolul 2, subcapitolele 2.3, 2.5, 2.7;

– Capitolul 3, subcapitolul 3.3;

– Capitolul 4, subcapitolul 4.3;

– Capitolul 5, subcapitolul 5.3;

– Capitolul 6, subcapitolul 6.3;

– Capitolul 7, subcapitolul 7.2;

– Capitolul 8, subcapitolul 8.2;

**7. Sbenghe Tudor, Berteanu Mihai, Savulescu Simona Elena, Kinetologie, Editura Medicală, 2019, București;**

– Capitolul 4

– Capitolul 6, cu excepția subcapitolului 6.3

– Capitolul 7, subcapitolul 7.5

– Capitolul 11, subcapitolele 11.4 și 11.5

– Capitolul 15, subcapitolele 15.4-15.8

**8. Elena Taina Avramescu, Eugenia Roșulescu, Mihaela Zavaleanu, Ilona Ilinca, Mirela Călina, Denisa Enescu, Kinetoterapia în afecţiuni pediatrice (2007),**

– Capitolul 2, Paraliziile cerebrale, Enceaflopatiile sechelare infantile

– Tipuri clinice ale paraliziilor cerebrale, pag.20-24

– Evaluarea copilului cu paralizie cerebrală – pag. 24-26

– Managementul cazului de paralizie cerebrala. Obiectivele kinetoterapiei pag. 30-37

– Principiile terapiei neuromotorii (Metoda Bobath)

– Capitolul 4, Tratamentul recuperator in spina bifida, pag 75-77

[**9. Legea nr. 229/2016 privind organizarea și exercitarea profesiei de fizioterapeut, precum și pentru înființarea, organizarea și funcționarea Colegiului Fizioterapeuților din România**](https://colegiulfizioterapeutilor.ro/wp-content/uploads/2020/04/legea-229-2016-actualizata.pdf)

– Cap. II: Exercitarea profesiei de fizioterapeut

– Cap. III: Forme de exercitare a profesiei de fizioterapeut

[**10. Statutul Colegiului Fizioterapeuților din România aprobat prin Ordinul ministrului sănătății nr. 4086/2024**](https://colegiulfizioterapeutilor.ro/wp-content/uploads/2024/08/Ordin-4086.2024-Statut-CFZRO.pdf)

– Cap. III – Secțiunile 1 – 4: Membrii CFZRO – dobândirea calității, suspendarea, încetarea, drepturile și obligațiile

– Cap. VIII: Acţiunea disciplinară

[**11. Regulamentul intern de organizare și funcționare a Colegiului Fizioterapeuților din România aprobat prin Ordinul ministrului sănătății nr. 1056/2019**](https://colegiulfizioterapeutilor.ro/wp-content/uploads/2019/08/OMS-1056-din-2016-RIOF.pdf)

– Cap. IV – Secțiunea 1: Dispoziții generale

– Cap. VII: Răspunderea disciplinară a membrilor CFZRO

**VI. Informații contestații**

**Depunerea contestațiilor cu privire la rezultatul analizei dosarului**

Candidații au dreptul să conteste rezultatul analizei dosarelor, conform art. 20 alin. (3) din Metodologie, **în termen de 24 de ore de la data afișării listei**.

Contestațiile depuse la CTE se vor depune **în scris, pe e-mail**, până la data de **08.11.2024, ora 12:00** (adresa de e-mail a CTE trebuie adusă la cunoștință candidaților la depunerea dosarului).

Dacă contestațiile privitoare la rezultatul analizei dosarelor nu pot fi soluționate de CTE, atunci CTE transmsite contestația către CCE.

Contestațiile adresate CCE se pot transmite până cel târziu la data de **09.11.2024, ora 10:00**.

Pentru orice contestație primită de către CTE sau de către CCE, trebuie să se confirme primirea acesteia, candidatului comunicându-i-se numărul de înregistrare al contestației.

Comunicarea răspunsului la contestație, se va face în scris, pe adresa de e-mail de pe care a fost transmisă contestația (adresa de e-mail a CTE care a preluat dosarul și care, în mod implicit, a înregistrat contestația); CTE comunică candidatului răspunsul la contestație în cel mai scurt timp, dar nu mai târziu de **10.11.2024, ora 12:00**.

**Depunerea contestațiilor cu privire la punctajul obţinut la testul-grilă/conţinutul întrebărilor**

Candidaţii pot contesta rezultatul testului-grilă în termen de 24 de ore de la data afişării de către CTE a rezultatelor obţinute la examenul de grad specialist sau principal, respectiv până la data de **20.11.2024, ora 12:00**. Contestaţiile se depun la CTE, în scris, pe e-mail.

Contestaţiile privind punctajul obţinut la testul-grilă se soluţionează de către CTE, iar cele privind conţinutul întrebărilor se soluţionează de CCE, în termen de 48 de ore de la expirarea termenului de depunere a contestației, respectiv până la data de **22.11.2024, ora 12:00**. În acest termen, rezultatul analizării contestaţiei se transmite candidatului, precum şi CTE, în cazul contestaţiilor privind conţinutul întrebărilor.

Metodologia-Cadru\* poate fi consultată prin accesarea acestui [link](https://colegiulfizioterapeutilor.ro/wp-content/uploads/2023/01/sintact-metodologie-cadru-din-2022-de-organizare-1.pdf).

*\*Metodologia se interpretează corelat cu Ordinul Ministrului Sănătății nr. 1470/2011, respectiv articol 7 partea I, a se vedea tabelul, nr. crt. 14 – 17.*

Pentru alte informații și pentru a fi la curent cu actualizările anunțului, vă rugăm să urmăriți site-ul CFZRO: <https://colegiulfizioterapeutilor.ro/>